**Ministru kabineta noteikumu projekta**

**„Grozījumi Ministru kabineta 2005. gada 15. novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2005. gada 15. novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - Noteikumu projekts) ir izstrādāts, lai:1. Ministru kabineta 2005. gada 15. novembra noteikumus Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - Noteikumi Nr. 857) saskaņotu ar Bērnu tiesību aizsardzības likumu attiecībā uz ārpusģimenes aprūpes formām;
2. nodrošinātu sociālās garantijas bāreņiem un bez vecāku gādības palikušiem bērniem, kuri iegūst izglītību, neatkarīgi no izglītības procesa pārtraukumiem un izglītības ieguves formām;
3. precizētu, ka dzīvokļa pabalsts bez vecāku gādības palikušiem bērniem tiek piešķirts atbilstoši likumam “Par palīdzību dzīvokļa jautājumu risināšanā”;
4. precizētu kritērijus apliecībai sociālo garantiju nodrošināšanai bāreņiem un bez vecāku gādības palikušiem bērniem.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | **1. Ārpusģimenes aprūpes pakalpojuma sniedzēji**Saskaņā ar Sociālo pakalpojumu un sociālās palīdzības likuma 4.panta ceturto daļu bāreņiem un bez vecāku gādības palikušajiem bērniem nodrošināma aprūpe ģimeniskā vidē — audžuģimenē, pie aizbildņa, un tikai tad, ja tas nav iespējams, aprūpe tiek nodrošināta ilgstošas sociālās aprūpes un sociālās rehabilitācijas institūcijā. Bērnu tiesību aizsardzības likuma 1. panta 7.punktā un 32. pantā noteikts, ka ārpusģimenes aprūpe ir aprūpe, kas bāreņiem un bez vecāku gādības palikušiem bērniem tiek nodrošināta pie aizbildņa, audžuģimenē, bērnu aprūpes iestādē. Ārpusģimenes aprūpes mērķis ir radīt bērnam aizsargātības sajūtu, nodrošināt apstākļus viņa attīstībai un labklājībai, atbalstīt bērna centienus būt patstāvīgam. Tāpat Bērnu tiesību aizsardzības likuma 27. panta trešajā daļā noteikts, ka, šķirot bērnu no ģimenes, viņam tiek nodrošināta ārpusģimenes aprūpe pie aizbildņa, audžuģimenē vai bērnu aprūpes iestādē. Savukārt atbilstoši Bāriņtiesu likuma35.pantam bāriņtiesa lemj par bāreņa vai bez vecāku gādības palikuša bērna ievietošanu ilgstošas sociālās aprūpes un sociālās rehabilitācijas institūcijā, ja ārpusģimenes aprūpi bērnam nav iespējams nodrošināt pie aizbildņa vai audžuģimenē vai ja aprūpe pie aizbildņa vai audžuģimenē konkrētam bērnam nav piemērota. Gadījumos, ja bērns ir ievietots ilgstošas sociālās aprūpes vai sociālās rehabilitācijas institūcijā saskaņā ar Bāriņtiesu likuma 35.panta otro daļu ilgstošas sociālās aprūpes un sociālās rehabilitācijas institūcijā ievietota bērna aizbildņa pienākumus pilda šīs institūcijas vadītājs. Savukārt, ja bērns ir ievietots audžuģimenē, tad atbilstoši Bāriņtiesu likuma 17.panta 10.punktu bāriņtiesa pārstāv audžuģimenē ievietota bērna personiskās un mantiskās intereses un tiesības. Tādejādi likuma regulējums paredz, ka visos gadījumos, kad bērns ir nonācis ārpusģimenes aprūpē, aizbildņa pienākumus veic aizbildnis, bāriņtiesa (gadījumos, ja bērns ir ievietots audžuģimenē) vai ilgstošas sociālās aprūpes un sociālās rehabilitācijas institūcijas vadītājs.Savukārt Noteikumu Nr. 857 2.punktā noteikts, ka, aizbildnis, audžuģimene, ilgstošas sociālās aprūpes institūcijas vadītājs vai internātskolas direktors, kura aprūpē nodots bērns, bērnam naudas līdzekļu veidā sniegtos fiziskas vai juridiskas personas dāvinājumus nogulda kredītiestādes kontā, kas atvērts uz bērna vārda. Bērnam, kurš ievietots internātskolā un kuram nav iecelts aizbildnis, pašvaldība katru mēnesi izmaksā finanšu līdzekļus personiskiem izdevumiem (3. punkts), ilgstošas sociālās aprūpes un sociālās rehabilitācijas institūcijas vadītājs vai internātskolas direktors bērnam piešķirto apgādnieka zaudējuma pensiju vai sociālā nodrošinājuma pabalstu pārskaita kredītiestādes kontā, kas atvērts uz bērna vārda (5. punkts) un pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes izbeigšanās audžuģimenē, pie aizbildņa vai internātskolā pilngadību sasniegušam bērnam izmaksā naudas līdzekļus patstāvīgas dzīves uzsākšanai, kuru apmērs nav mazāks par divu sociālo nodrošinājuma pabalstu apmēru (27. punkts). Ņemot vērā, ka iepriekš minētie normatīvie akti neparedz situāciju, ka bārenis vai bez vecāku gādības palicis bērns varētu tikt ievietots internātskolā, bērna intereses nepārstāvētu aizbildnis un pašvaldības izmaksātu katru mēnesi finanšu līdzekļus personiskiem izdevumiem bārenim vai bez vecāku gādības palikušam bērnam, nepieciešams saskaņot Noteikumu Nr. 857 normas ar Bērnu tiesību aizsardzības likumā noteikto attiecībā uz ārpusģimenes aprūpes veidiem, nosakot, ka ārpusģimenes aprūpe tiek nodrošināta tikai pie aizbildņa, audžuģimenes vai ilgstošās sociālās aprūpes un sociālās rehabilitācijas institūcijā.Lai nodrošinātu iepriekš minēto, Noteikumu projekts paredz:1. aizstāt 2. punktā vārdus “ilgstošās sociālās aprūpes un sociālās rehabilitācijas institūcijas vadītājs vai internātskolas direktors” ar vārdiem “vai ilgstošās sociālās aprūpes un sociālās rehabilitācijas institūcijas vadītājs”;
2. svītrot 5. punktā vārdus "vai internātskolas direktors";
3. aizstāt 27. punktā vārdus “audžuģimenē, pie aizbildņa vai internātskolā” ar vārdiem “audžuģimenē vai pie aizbildņa”;
4. svītrot 3. punktu, ņemot vērā, ka internātskola nav pielīdzināma bērnu aprūpes iestādei (atbilstoši Izglītības likumam, kurā noteikta izglītības iestādes vadītāja kompetence un izglītības iestādes funkcijas).

**2. Sociālās garantijas** Bērnu tiesību aizsardzības likuma 11. pants nosaka, ka valsts nodrošina visiem bērniem vienādas tiesības un iespējas iegūt izglītību atbilstoši katra spējām. Savukārt Izglītības likuma 8. pants nosaka, ka Izglītības ieguves formas ir klātiene, neklātiene, tālmācība, pašizglītība un izglītība ģimenē.Noteikumu Nr. 857 7. punkts nosaka, ka pilngadību sasniegušam bērnam apliecību izsniedz, ja viņš nepārtraukti klātienē turpina mācības kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un saskaņā ar izglītības jomu regulējošajos normatīvajos aktos noteikto kārtību sekmīgi apgūst izglītības programmas. Noteikumu Nr. 857 16. punktā noteikts, ka, pieprasot apliecību, pilngadību sasniegušam bērnam jāiesniedz izglītības iestādes izziņa, kas apliecina, ka minētais bērns mācās klātienē šajā iestādē. Ievērojot spēkā esošo tiesisko regulējumu, pilngadīgām personām pēc ārpusģimenes aprūpes, kuras atsākušas mācības pēc pārtraukuma, vai arī kuras iegūst izglītību neklātienē vai tālmācībā, nav tiesību uz apliecību sociālo garantiju nodrošināšanai. Savukārt Noteikumu Nr. 857 31. un 31.1 punktā noteikts, ka pilngadīgas personas pēc ārpusģimenes aprūpes var saņemt pabalstu ikmēneša izdevumiem, ja sekmīgi turpina mācības vispārējās vai profesionālajās izglītības iestādē, kas ir tiesīga izsniegt valsts atzītus vispārējās izglītības vai valsts atzītus profesionālo izglītību un profesionālo kvalifikāciju apliecinošus dokumentus augstskolā vai koledžā, kas ir tiesīgas izsniegt atzītus diplomus, neatkarīgi no tā, vai izglītības procesā ir bijis pārtraukums, vai izglītība iegūta klātienē, neklātienē, tālmācībā.Lai veicinātu jauniešu iespējas iegūt profesiju, iesaistīties darba tirgū un iekļauties sabiedrībā, nesaistot to ar izglītības procesa pārtraukumiem un izglītības ieguves formām, Noteikumu projekts paredz :1. aizstāt 7. punktā vārdus “nepārtraukti klātienē turpina mācības” ar vārdu “mācās”;
2. svītrot 16. punktā vārdu “klātienē”;
3. aizstāt 31. punktā vārdu “turpina mācības” ar vārdu “mācās”;
4. aizstāt 31.1 punktā vārdu “turpina studijas” ar vārdu “studē”;
5. aizstāt 2. pielikumā 9.2. apakšpunktā vārdu “klātienē” ar vārdiem “vai studē”.

**3. Dzīvokļu pabalsts bez vecāku gādības palikušiem bērniem**Likuma “Par pašvaldībām” 15. pantā noteikts, ka pašvaldību autonomajās funkcijās ietilpst pienākums nodrošināt iedzīvotājiem sociālo palīdzību un sniegt palīdzību iedzīvotājiem dzīvokļa jautājumu risināšanā. Savukārt atbilstoši 2017. gada 30. martā pieņemtajam likumam „Grozījumi likumā “Par palīdzību dzīvokļa jautājumu risināšanā”, stājās spēkā 2017. gada 26. aprīlī, likuma 25.2 pantā noteikts, ka pašvaldība domes saistošajos noteikumos paredzētajā kārtībā maksā dzīvokļa pabalstu bez vecāku gādības palikušam bērnam no dienas, kad bērns sasniedzis pilngadību, līdz 24 gadu vecuma sasniegšanai. Dzīvokļa pabalsts paredzēts izdevumiem par dzīvojamās platības lietošanu (īres maksa, nepieciešamie izdevumi par obligāti veicamajām pārvaldīšanas darbībām) un izdevumiem par pakalpojumiem, kas saistīti ar dzīvojamās telpas lietošanu (siltumenerģijas apkures un karstā ūdens nodrošināšanai, elektroenerģija, patērētais ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana) segšanai, ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām.Saskaņā ar Noteikumu Nr. 857 28. punktu pašvaldība likumā “Par palīdzību dzīvokļa jautājuma risināšanā” noteiktajā kārtībā sniedz pilngadību sasniegušam bērnam palīdzību dzīvokļa jautājuma risināšanā. Ņemot vērā, ka likumā “Par palīdzību dzīvokļa jautājumu risināšanā” ir noteikts, kā pašvaldība piešķir dzīvokļa pabalstu bāreņiem un bez vecāku gādības palikušiem bērniem un noteikumos likuma normas nav jādublē, Noteikumu projekts paredz svītrot noteikumu Nr. 857 29. punktu, kurā noteikts, ka līdz dzīvojamās telpas piešķiršanai pilngadību sasniegušajam bērnam pašvaldība, kuras bāriņtiesa pieņēmusi lēmumu par bērnu ārpusģimenes aprūpi, sedz ar dzīvojamās telpas īri saistītos ikmēneša izdevumus. **5. Apliecība sociālo garantiju nodrošināšanai**Saskaņā ar noteikumu Nr. 857 1. pielikumu, noteikti kritēriji apliecībai sociālo garantiju nodrošināšanai bārenim un bez vecāku gādības palikušam bērnam. Noteikumu Nr. 857 1. pielikuma 4.3.5.2. apakšpunktā noteikts, ka apliecības aizmugures (reversa) vidusdaļā ir iestrādāta hologramma - aizmugurējā plānā 0.75-1 mm optiskā dziļumā burti BM, kas atkārtojas sešās diagonālās rindās no kreisā apakšējā stūra uz labo augšējo stūri, ar priekšplāna “ēnu” (zem priekšplāna burtu BM nav), savukārt 4.4. apakšpunktā noteikts, ka apliecības priekšpusē (aversā) visos stūros un diagonāļu krustpunktā izvietoti burti BM (hologrammas izmēri 20x20 mm) 45 grādu leņķī pret pamata malu, redzami ultravioletā gaismā vai normālā apgaismojumā, pagriežot apliecību noteiktā leņķī. Ņemot vērā, ka 2009. gada 1. jūlijā tika likvidēta Bērnu, ģimenes un sabiedrības integrācijas lietu ministrija un tās funkcijas pārņēma Labklājības ministrija (Ministru kabineta 2004. gada 27. janvāra noteikumu Nr.49 „Labklājības ministrijas nolikums” 5.2.1 apakšpunkts), Valsts bērnu tiesību aizsardzības inspekcija neizsniedz apliecības, kurās attēlota 4.3.5.2. un 4.4. apakšpunktā minētās hologrammas, Noteikumu projekts paredz:1. aizstāt 1. pielikuma 4.3.5.2. apakšpunktā abreviatūru “BM” ar abreviatūru “LM”;
2. svītrot 4.4. apakšpunktu.
 |
| 3. | Projekta izstrādē iesaistītās institūcijas | Valsts bērnu tiesību aizsardzības inspekcija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz Valsts bērnu tiesību aizsardzību inspekciju, bāriņtiesām un bez vecāku gādības palikušiem bērniem, kuri iegūst izglītību klātienē, neklātienē, tālmācībā vai atsākuši iegūt izglītību pēc pārtraukuma, kā arī audžuģimenēm, aizbildņiem un ilgstošas sociālās aprūpes un sociālās rehabilitācijas institūcijām.Saskaņā ar Bērnu tiesību aizsardzības inspekcijas apkopto pārskatu par bāriņtiesu darbu 2017. gada 31. decembrī valstī bija 6669 bāreņi un bez vecāku gādības palikuši bērni, no kuriem aizbildņu ģimenēs atradās 4 459, audžuģimenē – 1 173 un ilgstošās sociālās aprūpes un sociālās rehabilitācijas institūcijā 1 037 bērni. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina Valsts bērnu tiesību aizsardzību inspekcijas, bāriņtiesu pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Labklājības ministrijas tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2.  | Sabiedrības līdzdalība projekta izstrādē  | Lai informētu sabiedrību par noteikumu projektu un dotu iespēju izteikt par to viedokļus, Noteikumu projekts 2018. gada 12. martā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai tika noteikts 2018. gada 23. marts.Projekts un tā anotācija 2018.gada 3.aprīlī izsūtīta saskaņošanai Valsts bērnu tiesību aizsardzības inspekcijai. |
| 3. | Sabiedrības līdzdalības rezultāti  | Priekšlikumi un iebildumi par Noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts bērnu tiesību aizsardzības inspekcija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Valsts bērnu tiesību aizsardzības inspekcija noteikumu projektā paredzētos pasākumus nodrošinās piešķirto valsts budžeta līdzekļu ietvaros. |

Labklājības ministrs J.Reirs

27.07.2018

R. Paršova, 67782954

rita.parsova@lm.gov.lv